ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা বিএসএনএল ও এমটিএনএল-এর পুনরুজ্জীবনের পরিকল্পনা অনুমোদন করেছে
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ফোর-জি স্পেকট্রাম বরাদ্দ, সরকারি বন্ডের মাধ্যমে তহবিল সংগ্রহ, কর্মচারী খাতে ব্যয়বরাদ্দ হ্রাস, বিভিন্ন সম্পত্তি বিক্রি এবং নীতিগতভাবে বিএসএনএল ও এমটিএনএল-এর সংযুক্তিকরণের মধ্য দিয়ে এই সংস্থা দুটির পুনরুজ্জীবনের প্রস্তাব অনুমোদন করেছে।
বিএসএনএল ও এমটিএনএল – এই দুই রাষ্ট্রায়ত্ত সংস্থাকে ব্রডব্যান্ড সহ অন্যান্য ডেটা পরিষেবার ক্ষেত্রে ফোর-জি স্পেকট্রাম বরাদ্দের জন্য সরকার ২০,১৪০ কোটি টাকা অতিরিক্ত অর্থ দেবে। এই স্পেকট্রাম কেনার সময় ৩,৬৭৪ কোটি টাকা জিএসটি বাবদ যে অর্থ ব্যয় হবে সরকার বাজেট বরাদ্দের মাধ্যমে সেটিও বহন করবে। এই স্পেকট্রাম বরাদ্দের মাধ্যমে বিএসএনএল এবং এমটিএনএল বাজারে প্রতিযোগিতায় অংশ নেবে ও গ্রামাঞ্চল সহ বিস্তীর্ণ এলাকায় গ্রাহকদের উচ্চ গতিসম্পন্ন ডেটা পরিষেবা প্রদান করতে সক্ষম হবে।
ঋণ পরিশোধের জন্য এবং ক্যাপেক্স, ওপেক্স সহ অন্যান্য পরিকাঠামো তৈরিতে বাজার থেকে বন্ডের মাধ্যমে দীর্ঘমেয়াদি ১৫ হাজার কোটি টাকা তোলা হবে।
এই দুই সংস্থায় যে সমস্ত কর্মীদের বয়স ৫০ বা তার ঊর্ধ্বে তাঁদের জন্য স্বেচ্ছাবসর প্রকল্প চালু করা হবে। সরকার এই খাতে অতিরিক্ত ১৭,১৬৯ কোটি টাকা বরাদ্দ করেছে। বিএসএনএল ও এমটিএনএল-এর ঋণ পরিশোধ এবং পরিষেবার পরিসর বাড়ানোর লক্ষ্যে সম্পত্তি বিক্রি করতে পারবে। এছাড়া, এই দুই সংস্থার সংযুক্তিকরণের প্রশ্নে মন্ত্রিসভা নীতিগতভাবে সম্মতি দিয়েছে।
বিএসএনএল এবং এমটিএনএল-এর পুনরুজ্জীবনের সিদ্ধান্ত রূপায়ণের ফলে গ্রামীণ এলাকা সহ দেশ জুড়ে এই সংস্থা দুটি গ্রাহকদের কাছে বিশ্বাসযোগ্য ও উন্নত পরিষেবা পৌঁছে দিতে সক্ষম হবে।
CG/CB/DM
(Visitor Counter : 167
প্রধানমন্ত্রীরদপ্তর
লোহরী উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ১৩ই জানুয়ারী,২০২২
প্রধানমন্ত্রী শ্রী নরেন্দ্র মোদী লোহরী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ আপনাদের সকলকে লোহরী উপলক্ষ্যে শুভেচ্ছা জানাই।
আমি সকলের সুস্বাস্থ্য ও কল্যাণ কামনা করি । এই বিশেষ দিনে আমাদের সমাজে ভ্রাতৃত্ববোধের ভাবনা আরো প্রসারিত হোক ।“
CG/CB/
(
প্রতিরক্ষামন্ত্রক
প্রতিরক্ষা গবেষণা ও উন্নয়ন সংস্থা, ডিআরডিও কোভিড-১৯ অ্যান্টিবডি সনাক্তকরণ কিট তৈরি করেছে
নতুন দিল্লি, ২১ মে, ২০২১
ভারতের প্রতিরক্ষা গবেষণা ও উন্নয়ন সংস্থা, ডিআরডিও কোভিড-১৯ অ্যান্টি বডি সনাক্তকরণের কিট তৈরি করেছে। ডিপকোভ্যান নামক এই কিট করোনাভাইরাস সনাক্ত করতে পারে। এই কিট বাণিজ্যিকভাবে আগামী জুন মাসে চালু করা হবে।
দিল্লি কেন্দ্রিক উন্নয়ন এবং উৎপাদন সংস্থা ভ্যানগার্ড ডায়াগনস্টিক প্রাইভেট লিমিটেডের সহযোগিতায় এটি তৈরি করা হয়েছে। ডিআরডিও-র পক্ষ থেকে জানানো হয়েছে যে, এটি দেশীয়ভাবে বিজ্ঞানীরা তৈরি করেছেন এবং দিল্লির বিভিন্ন হাসপাতাল থেকে ১ হাজারটিরও বেশি রোগীর নমুনা সংগ্রহ করে তা পরীক্ষা করা হয়েছে। এই কিটের মাধ্যমে ৭৫ টাকা দিয়ে নমুনা পরীক্ষা করানো যাবে। কিটের মেয়াদ ১৮ মাস।
প্রতিরক্ষামন্ত্রী শ্রী রাজনাথ সিং ডিআরডিও-র এই প্রচেষ্টার প্রশংসা করেছেন।
CG/ SB
(Visitor Counter : 197
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, ৮ই জুন, ২০২১
৬৩ দিন পরে ভারতে দৈনিক নতুন সংক্রমিতের সংখ্যা ১ লক্ষর কম
গত ২৪ ঘন্টায় নতুন করে সংক্রমিত হয়েছেন ৮৬,৪৯৮জন , ৬৬ দিনের হিসেবে যা সর্বনিম্ন ।
ভারতে চিকিৎসাধীন সংক্রমিতের পরিমাণ নিম্নমুখী । এই সংখ্যা আরো কমে হয়েছে ১৩,০৩,৭০২ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ৯৭,৯০৭।
সারা দেশে এ পর্যন্ত মোট সুস্থ হয়েছেন ২ কোটি ৭৩ লক্ষ ৪১হাজার ৪শো৬২।
গত চব্বিশ ঘন্টায় আরোগ্য লাভ করেছেন ১,৮২,২৮২ জন।
পর পর ২৬ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৪.২৯%।
সাপ্তাহিক সংক্রমিতের হার বর্তমানে ৫.৯৪%।
পরপর ১৫ দিন দৈনিক সংক্রমিতের হার ১০%র কম౼৪.৬২%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৬.৮ কোটি।
দেশজুড়ে টিকাকরণ অভিযানে এ পর্যন্ত ২৩ কোটি ৬১ লক্ষ টিকা দেওয়া হয়েছে।
CG/CB
(Visitor Counter : 113
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা লাগাতার দ্বিতীয় দিন ৭ লক্ষের নিচে থাকার প্রবণতা অব্যাহত রয়েছে
সুস্থতার সংখ্যা ৭০ লক্ষ ছাড়িয়েছে
৬১ শতাংশই আরোগ্য লাভ করেছেন ছয়টি রাজ্য / কেন্দ্রশাসিত অঞ্চল থেকে
নয়াদিল্লি, ২৪ অক্টোবর, ২০২০
ভারতে সুস্পষ্টভাবে করোনায় আক্রান্তের সংখ্যা ধারাবাহিকভাবে নিম্নমুখী প্রবণতা অব্যাহত রয়েছে। দেশে পরপর দু'দিন সুস্পষ্টভাবে করোনায় আক্রান্তের সংখ্যা ৭ লক্ষের নিচে রয়েছে এবং এই সংখ্যা এখন দাঁড়িয়েছে ৬ লক্ষ ৮০ হাজার ৬৮০-তে। দেশে মোট করোনায় আক্রান্তের কেবল ৮.৭১ শতাংশই সুস্পষ্টভাবে করোনায় আক্রান্ত হয়েছেন।
সুস্পষ্টভাবে করোনায় আক্রান্তের সংখ্যা দৈনিক ভিত্তিতে ক্রমশ নিম্নমুখী। কেন্দ্রীয় সরকারের পাশাপাশি, রাজ্য / কেন্দ্রশাসিত অঞ্চলগুলির পক্ষ থেকে সফলভাবে 'টেস্ট, ট্রিট, ট্র্যাক' রণকৌশল কার্যকর করার ফলেই এই সাফল্য মিলেছে। অবশ্য, রাজ্য ও কেন্দ্রশাসিত অঞ্চলগুলিতে সুস্পষ্টভাবে করোনায় আক্রান্তের সংখ্যার মধ্যে ভিন্নতা রয়েছে। এথেকেই প্রমাণিত হয়, করোনার বিরুদ্ধে লড়াইয়ে বিভিন্ন পর্যায়ে প্রচেষ্টা চলছে। গত কয়েক সপ্তাহ ধরেই সুস্পষ্টভাবে করোনায় আক্রান্তের সংখ্যা দৈনিক ভিত্তিতে হ্রাস পাচ্ছে।
ধারাবাহিকভাবে আক্রান্তের সংখ্যা হ্রাস পাওয়ার ফলে সুস্থতার সংখ্যা ক্রমশ বাড়ছে। দেশে আজ পর্যন্ত করোনায় সুস্থ হয়েছেন ৭০ লক্ষ ১৬ হাজার ৪৬ জন। জাতীয় স্তরে সুস্থতার হার আরও বেড়ে হয়েছে ৮৯.৭৮ শতাংশ। আরোগ্য লাভকারীদের ৬১ শতাংশই ছয়টি রাজ্য / কেন্দ্রশাসিত অঞ্চল থেকে। এগুলি হল – মহারাষ্ট্র, অন্ধ্রপ্রদেশ, কর্ণাটক, তামিলনাড়ু, উত্তরপ্রদেশ ও দিল্লি।
সদ্য আরোগ্য লাভকারীদের সংখ্যা সাম্প্রতিক সময়ে নতুন করে আক্রান্তদের সংখ্যাকে ছাপিয়ে গেছে। দেশে গত ২৪ ঘন্টায় ৬৭,৫৪৯ জন কোভিড রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৫৩,৩৭০ জন। সদ্য আরোগ্য লাভকারীদের ৭৭ শতাংশই ১০টি রাজ্য / কেন্দ্রশাসিত অঞ্চল থেকে। একদিনেই সর্বাধিক ১৩ হাজারের বেশি করোনা রোগী আরোগ্য লাভ করেছেন মহারাষ্ট্র থেকে।
দেশে গত ২৪ ঘন্টায় ৫৩,৩৭০ জন নতুন করে করোনায় আক্রান্ত হয়েছেন। এঁদের মধ্যে ৮০ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৮ হাজারের বেশি আক্রান্ত হয়েছেন বলে খবর। এছাড়াও, মহারাষ্ট্র থেকে আক্রান্তের সংখ্যা ৭ হাজারের বেশি।
দেশে গত ২৪ ঘন্টায় করোনাজনিত কারণে ৬৫০ জনের মৃত্যু হয়েছে। এর মধ্যে প্রায় ৮০ শতাংশই মারা গেছেন ১০টি রাজ্য / কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১৮৪ জনের মৃত্যুর খবর মিলেছে।
CG/BD/DM
(
অর্থমন্ত্রক
নাবার্ড পশ্চিমবঙ্গে বিভিন্ন প্রকল্পে আর্থিক সহায়তা দিয়েছে
কলকাতা, ৬ই মে, ২০২১
ন্যাশনাল ব্যাঙ্ক ফর এগ্রিকালচার অ্যান্ড রুরাল ডেভলপমেন্ট  ২০২০ – ২১ অর্থবর্ষে পশ্চিমবঙ্গে বিভিন্ন প্রকল্পে ৯১৬২ কোটি টাকার আর্থিক সহায়তা দিয়েছে। কোভিড – ১৯ মহামারীর ফলে উদ্ভুত চ্যালেঞ্জ সত্ত্বেও নাবার্ড কৃষি ও অনুসারী ক্ষেত্রের বিকাশের জন্য এই সাহায্যের ব্যবস্থা করেছে। এর মধ্যে রয়েছেঃ-
গ্রামীণ পরিকাঠামোর উন্নয়নের জন্য রাজ্য সরকারকে ১২৬৯.২৭ কোটি টাকা, কৃষি ও অনুসারী ক্ষেত্রে এবং অতিক্ষুদ্র, ক্ষুদ্র ও মাঝারি শিল্পোদ্যোগীদের জন্য আর্থিক বিনিয়োগের সহায়তায় গ্রামীণ আর্থিক প্রতিষ্ঠানগুলিকে দীর্ঘ মেয়াদী সহায়তা প্রকল্পে ৩৮৪২.৩২ কোটি টাকা, গ্রামীণ আর্থিক প্রতিষ্ঠানগুলি কৃষিকাজ এবং বাজারজাত করার জন্য কৃষক ও গ্রামের হস্তশিল্পীদের যাতে সাহায্য করতে পারে, তার জন্য ৩৭৫৭.৫ কোটি টাকার স্বল্প মেয়াদী ঋণ।
২০২১ – ২২ অর্থবর্ষে নাবার্ড পশ্চিমবঙ্গের জন্য ২.২১ লক্ষ কোটি টাকা ঋণ দেবার পরিকল্পনা করেছে। এই ঋণ বিভিন্ন ব্যাঙ্কের মাধ্যমে দেওয়া হবে।
ঋণ দানের জন্য দীর্ঘ মেয়াদী পরিকল্পনার অঙ্গ হিসেবে নাবার্ড, বাণিজ্যিক ব্যাঙ্কগুলিকে ২৪০৩.৩৩ কোটি টাকা, সমবায় ব্যাঙ্কগুলিকে ৭০১ কোটি টাকা, আঞ্চলিক গ্রামীণ ব্যাঙ্কগুলিকে ১৫৭ কোটি টাকা এবং নন-ব্যাঙ্কিং আর্থিক প্রতিষ্ঠান ও মাইক্রোফিন্যান্স ইনস্টিটিউট গুলির জন্য ৫৮১ কোটি টাকা বরাদ্দের করেছে।
একইভাবে গ্রামীণ সমবায় ব্যাঙ্ক এবং আরআরবিরা যাতে ফসল উৎপাদন এবং অন্যান্য় কৃষি সংক্রান্ত কাজে ঋণ দিতে পারে, তার জন্য স্বল্প মেয়াদে ৩৭৫৭.৫ কোটি টাকা ঋণ হিসেবে দেওয়া হয়েছে। নাবার্ড থেকে পরিকাঠামোগত উন্নয়ন সহায়তা তহবিল থেকে সাবস্টেশন তৈরির জন্য এবং নদীয়া, হুগলি, দক্ষিণ ২৪ পরগণা ও পুরুলিয়া জেলায় উন্নত বিদ্যুৎ সরবরাহের জন্য পরিকাঠামো গড়ে তুলতে ডব্লুবিএসইটিসিএল –কে ২০৮.৯১ কোটি টাকা দেওয়া হয়েছে।
CG/CB/SFS
(Visitor Counter : 26
কেন্দ্রীয়মন্ত্রিসভা
ভারতে বিনিয়োগ আকৃষ্ট করে তুলতে মন্ত্রক / দপ্তরের মধ্যে ‘ক্ষমতাপ্রাপ্ত সচিব গোষ্ঠী  এবং প্রকল্প উন্নয়ন সেল ’ গঠনে অনুমোদন দিল সরকার
নয়াদিল্লি, ৩ জুন, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে ভারতে বিনিয়োগে আকর্ষণের জন্য সরকারের বিভিন্ন মন্ত্রক / দপ্তরের মধ্যে ‘ক্ষমতাপ্রাপ্ত সচিব গোষ্ঠী  এবং প্রকল্প উন্নয়ন সেল ’ গঠনের অনুমোদন দিয়েছে। এই নতুন ব্যবস্থাটি বাস্তবায়নের সঙ্গে সঙ্গে ২০২৪-২৫ সালের মধ্যে ভারতকে ৫ লক্ষ কোটি টাকার অর্থনীতিতে নিয়ে যাওয়ার লক্ষ্য পূরণ হবে।
স্থানীয় বিনিয়োগকারীদের পাশাপাশি প্রত্যক্ষ বিদেশি বিনিয়োগকারীদের সাহায্য করবে এবং অর্থনীতিকে বহুগুণ বাড়িয়ে তোলা সম্ভব হবে। শিল্পায়ন ও অভ্যন্তরীণ বাণিজ্য দপ্তরের  প্রস্তাবিত কৌশল বাস্তবায়নের মাধ্যমে বিভিন্ন মন্ত্রক / দপ্তর এবং কেন্দ্র ও রাজ্য সরকারের সহযোগিতায় পুঁজি বিনিয়োগ এবং সেই সম্পর্কে উৎসাহমূলক নীতিগুলি রূপায়ণে সাহায্য করবে।
বর্তমান করোনা ভাইরাস মহামারীর মধ্যেও ভারতে প্রত্যক্ষ বিদেশি বিনিয়োগের সুযোগ তৈরি হয়েছে। বিশেষ করে, বিদেশের বৃহৎ সংস্থাগুলি নতুন অঞ্চলে মূলধন বিনিয়োগের বিষয়ে উৎসাহ দেখাতে শুরু করেছে। এক্ষেত্রে ভারতে বিনিয়োগ আকর্ষণ করার যথেষ্ট সুযোগ রয়েছে। মার্কিন যুক্তরাষ্ট্র, ইউরোপীয় ইউনিয়ন, চিন এবং অন্যান্য দেশগুলিতে যে বাজার রয়েছে সেখানে ভারতে উৎপাদিত পণ্য সরবরাহের সুযোগ রয়েছে। বিশ্বব্যাপী অর্থনৈতিক পরিস্থিতির এই সুযোগকে কাজে লাগিয়ে ভারত আন্তর্জাতিক মূল্য শৃঙ্খলে গুরুত্বপূর্ণ ভূমিকা পালন করবে।
এতে দেশের অর্থনীতিতে যেমন গতি আসবে, তেমনই বিনিয়োগকারীরাও প্রচুর সুযোগ ও উৎসাহ পাবেন।‘ক্ষমতাপ্রাপ্ত সচিব গোষ্ঠী' -এ থাকছেন ক্যাবিনেট সচিব , নীতি আয়োগের সিইও , ডিপিআইআইটি-র সচিব , বাণিজ্য বিভাগের সচিব , রাজস্ব বিভাগের সচিব , অর্থনৈতিক বিষয়ক দপ্তরের সচিব  এবং সংশ্লিষ্ট অন্য বিভাগের  সচিব।
ইজিওএস-এর উদ্দেশ্য-
বিভিন্ন দপ্তর এবং মন্ত্রকের কাছ থেকে পাওয়া সিদ্ধান্তগুলি দ্রুত অনুমোদন করা যাবে।
ভারতে বিনিয়োগ আকৃষ্ট করা যাবে এবং বিশ্বমানের বিনিয়োগকারীদের বিনিয়োগ বিষয়ে সহায়তা ও সুযোগ-সুবিধা প্রদান করা যাবে।
মূলধন বিনিয়োগের মূল্যায়ন করা সম্ভব হবে।  প্রকল্পের নকশা,  প্রকৃতপক্ষে কত মূলধন বিনিয়োগ করা হয়েছে তা বিচার করা সম্ভব হবে।
কেন্দ্রীয় সরকার এবং রাজ্য সরকারের মধ্যে সমন্বয়সাধনে একটি "প্রকল্প উন্নয়ন সেল" গঠনের অনুমোদন দেওয়া হয়েছে। এতে দেশে মূলধন বিনিয়োগ প্রকল্পগুলি সম্প্রসারণ করা সম্ভব হবে এবং সময়ের সাথে সাথে সরাসরি মূলধন বিনিয়োগ বৃদ্ধি করতে উৎসাহও দেওয়া যাবে। যুগ্ম সচিবের পদমর্যাদার নিচে নন, এমন আধিকারিক কেন্দ্রের নিজ নিজ মন্ত্রকের পিডিসি সেলের দায়িত্ব থাকবেন। তিনি এই বিনিয়োগ প্রকল্পগুলির কৌশল নির্মাণ ও বাস্তবায়নে কাজ করবেন।
পিডিসি-র উদ্দেশ্য
মূলধন বিনিয়োগকারীদের বরাদ্দকৃত জমির বিশদ বিবরণ সহ প্রকল্প অনুমোদন করবে পিডিসি। একইসঙ্গে, প্রকল্পগুলিতে মূলধন বিনিয়োগ ও প্রয়োগে সাহায্য করবে।
মূলধন বিনিয়োগকে আরও আকর্ষিত করে তোলার জন্য কোন সমস্যা দেখা দিলে তা চিহ্নিত করা এবং মূলধন বিনিয়োগ চূড়ান্ত করার আগে ইজিওএস-এর সামনে প্রস্তাবটি রাখবে।
এই সিদ্ধান্তগুলি ভারতে আরও বেশি পরিমাণে মূলধন বিনিয়োগের সুযোগ তৈরি করে দেবে এবং প্রধানমন্ত্রী আত্মনির্ভর ভারতের যে দিশা দেখিয়েছেন তা ত্বরান্বিত করবে। এছাড়াও, ভারতকে বিনিয়োগ-বান্ধব দেশ হিসেবে গড়ে তুলতে সাহায্য করবে। এতে দেশের অর্থনীতিতে যেমন গতি আসবে, তেমনই প্রত্যক্ষ ও পরোক্ষ কর্মসংস্থানের সুযোগ তৈরি হবে।
CG/SS/DM
(
ক্রেতা, খাদ্যএবংগণবন্টনমন্ত্রক
একদিনে খাদ্য শস্য সরবরাহে সর্বকালীন রেকর্ড গড়ল ফুড কর্পোরেশন অফ ইন্ডিয়া 
নতুন দিল্লি, ৫ এপ্রিল, ২০২০
লকডাউনের সময় দেশের প্রতিটি প্রান্তে খাদ্য শস্যের মজুত সঠিক রাখতে সবরকম প্রয়াস চালানো হচ্ছে। ফুড কর্পোরেশন অফ ইন্ডিয়া  একদিনে খাদ্য শস্য সরবরাহে সর্বকালীন রেকর্ড গড়েছে। লকডাউনের মধ্যে ৩ এবং ৪ এপ্রিল, এই দুদিনে ৭০টি রেকে ১.৯৩ লক্ষ মেট্রিক টন খাদ্যশস্য সরবরাহ করছে এফসিআই। লকডাউনের আগে যেখানে এফসিআই দৈনিক গড়ে ০.৮ লক্ষ মেট্রিক টন খাদ্যশস্য সরবরাহ করতো, সেখানে লকডাউন শুরু হওয়ার ১২ দিন ধরে প্রতিদিন গড়ে ১.৪১ লক্ষ মেট্রিক টন খাদ্যশস্য সরবরাহ করেছে। এই সময়ের মধ্যে এফসিআই সারা দেশে ৬০৫ টি রেকে করে ১৬.৯৪ লক্ষ মেট্রিক টন খাদ্যশস্য সরবরাহ করেছে।
এই সরবরাহ করা খাদ্যশস্যের মধ্যে ৪৬% আর্থাৎ ৭.৭৩ লক্ষ মেট্রিক টন পাঞ্জাব,৩.০২ লক্ষ মেট্রিক টন হরিয়ানা, ২.০৪ লক্ষ মেট্রিক টন তেলেঙ্গানা, ১.১৫ লক্ষ মেট্রিক টন ছত্তিশগড় এবং বাকি ওড়িশা, অন্ধ্রপ্রদেশ সহ অন্যান্য রাজ্যে পাঠানো হয়েছে। অন্যদিকে গ্রাহক রাজ্য গুলির মধ্যে উত্তরপ্রদেশে ২.০৭লক্ষ মেট্রিক টন, বিহার ১.৯৬ লক্ষ মেট্রিক টন,পশ্চিমবঙ্গ ১.৬৫লক্ষ মেট্রিক টন এবং কর্ণাটক ১.৫৭ লক্ষ মেট্রিক টন খাদ্যশস্য গ্রহণ করেছে। উত্তর-পূর্ব রাজ্যগুলির ওপর বিশেষ নজর দিয়ে লকডাউনের সময় ১.৪ লক্ষ মেট্রিক টন খাদ্যশস্য সরবরাহ করা হয়েছে ।৪এপ্রিলের হিসেব অনুযায়ী এফসিআই'এর কাছে কেন্দ্রীয় ভান্ডারে ৩১.২৩ মিলিয়ন মেট্রিক টন চাল এবং ২৪.২৪মিলিয়ন মেট্রিক টন গম রয়েছে।
এ ছাড়াও প্রতিদিনের খাদ্যসামগ্রীর প্রয়োজনে জাতীয় খাদ্য সুরক্ষা আইনের আওতায় এবং প্রধানমন্ত্রী গরিব কলাণ অন্ন যোজনার আওতায় অতিরিক্ত বরাদ্দের জন্য এফসিআই ই-নিলামের রাস্তায় না গিয়ে খোলা বাজারের দামে চাল ও গম সরাসরি সরবরাহ করছে, যাতে খোলা বাজারে খাদ্যশস্য সরবরাহ ঠিক থাকে।
(CG/SS
প্রধানমন্ত্রীরদপ্তর
জাতীয় গঙ্গা পরিষদের বৈঠকে ভিডিও কনফারেন্সিং – এর মাধ্যমে পৌরহিত্য করলেন প্রধানমন্ত্রী
নয়াদিল্লি, ৩০ ডিসেম্বর, ২০২২
প্রধানমন্ত্রী শ্রী নরেন্দ্র মোদী আজ ভিডিও কনফারন্সের মাধ্যমে জাতীয় গঙ্গা পরিষদের বৈঠকে যোগ দেন।
শ্রী মোদী বলেন, নমামি গঙ্গে উদ্যোগ’কে আরও শক্তিশালী করতে পন্থা-পদ্ধতি নিয়ে আলোচনার বিশাল সুযোগ রয়েছে আজ। প্রধানমন্ত্রী ছোট শহরগুলিতে নিকাশি ব্যবস্থার সম্প্রসারণ সহ স্বচ্ছতার বিষয়ে আরও নজরদারি বাড়ানোর উপর জোর দেন।
বৈঠকে প্রধানমন্ত্রী শ্রী মোদী গঙ্গা তীরবর্তী এলাকায় বিভিন্ন উপায়ে জৈব চাষ বাড়ানোর উপর জোর দেন।
শ্রী মোদী ভিডিও কনফারেন্সিং – এর মাধ্যমে নমামি গঙ্গে এবং পানীয় জল – স্বচ্ছতা প্রকল্পের উদ্বোধন ও শিলান্যাস করেন।
এক ট্যুইটে প্রধানমন্ত্রী বলেন, “জাতীয় গঙ্গা পরিষদের আজকের বৈঠকে নমামি গঙ্গে উদ্যোগকে আরও শক্তিশালী করার নানা পন্থা-পদ্ধতি নিয়ে আলোচনার সুযোগ হয়েছে। ছোট শহরগুলির নিকাশি ব্যবস্থার উন্নয়ন সহ স্বচ্ছতা বৃদ্ধির বিষয় নিয়েও আলোচনা হয়”।
“বৈঠকে গঙ্গা তীরবর্তী এলাকায় জৈব চাষের নানা পন্থা-পদ্ধতি নিয়ে আলোচনা হয়েছে। নদী তীরবর্তী এলাকায় পর্যটনে উৎসাহ দিতে পরিকাঠামো উন্নয়নের উপর জোর দেওয়া হয়েছে। এর ফলে, সাধারণ মানুষের জীবনযাত্রার মানোন্নয়ন ঘটবে”।
(PG/PM/SB
নারীওশিশুবিকাশমন্ত্রক
আন্তর্জাতিক নারী দিবসে রাষ্ট্রপতি ২০২০ ও ২০২১ সালের জন্য ২৯ জন বিশিষ্ট মহিলাকে মর্যাদাপূর্ণ নারী শক্তি পুরস্কার প্রদান করবেন
নতুন দিল্লি, ০৭ মার্চ, ২০২২
‘আজাদি কা অমৃত মহোৎসব’-এর অঙ্গ হিসেবে নতুন দিল্লিতে আন্তর্জাতিক নারী দিবসের সপ্তাহব্যাপী উদযাপন অনুষ্ঠান পয়লা মার্চ থেকে শুরু হয়েছে। সপ্তাহব্যাপী অনুষ্ঠানের সমাপ্তিতে ৮ই মার্চ  আন্তর্জাতিক নারী দিবসে রাষ্ট্রপতি ভবনে এক বিশেষ অনুষ্ঠানে রাষ্ট্রপতি শ্রী রামনাথ কোবিন্দ ২০২০ ও ২০২১ সালের জন্য নারী শক্তি পুরস্কার প্রদান করবেন। কোভিড-১৯ মহামারীর জেরে উদ্ভুত পরিস্থিতির কারণে গত বছর ২০২০ সালের পুরস্কার বিতরণী অনুষ্ঠানের আয়োজন করা সম্ভব হয় নি।
প্রধানমন্ত্রী পুরস্কার প্রাপকদের সঙ্গে আলাপচারিতায় অংশ নেবেন। পুরস্কার প্রাপকদের প্রচেষ্টাকে সাধুবাদ জানাতে ও মহিলাদের ক্ষমতায়ন সম্পর্কিত ক্ষেত্রে কাজ করতে এবং দক্ষতা অর্জনের জন্য মানুষকে অনুপ্রাণিত করে তুলতে এই আলাপচারিতা অনুষ্ঠানের আয়োজন করা হয়েছে।
মহিলাদের ক্ষমতায়নের লক্ষ্যে, বিশেষ করে দুর্বল ও প্রান্তিক নারীদের জন্য ব্যতিক্রমী কাজের স্বীকৃতিস্বরূপ ২০২০ এবং ২০২১ সাল মিলিয়ে মোট ২৯ জনকে ২৮টি পুরস্কার দেওয়া হচ্ছে। তামিলনাড়ু রাজ্যের টোডা এমব্রয়ডারি ক্ষেত্রে কারিগর জয়া মুথু এবং তেজাম্মা যৌথভাবে ২০২০ সালের নারী শক্তি পুরস্কার পাচ্ছেন। এরাজ্য থেকে গণিতশাস্ত্রবিশারদ নীনা গুপ্ত ২০২১ সালের নারী শক্তি পুরস্কার পাচ্ছেন।
‘নারী শক্তি পুরস্কার’ হল নারী ও শিশু উন্নয়ন মন্ত্রকের একটি বিশেষ উদ্যোগ। ব্যক্তি ও প্রতিষ্ঠানের অসামান্য অবদান এবং সমাজের ইতিবাচক পরিবর্তনের জন্য মহিলাদের গেম চেঞ্জার ও অনুঘটক হিসেবে স্বীকৃতি জানাতে এই উদ্যোগ নেওয়া হয়েছে।
পুরস্কার প্রাপকরা তাদের স্বপ্নপূরণের পথে বয়স, ভৌগোলিক বাধা বা আর্থিক অসুবিধাকে কখনই সামনে আসতে দেয়নি। তাদের অদম্য চেতনা সমাজকে অনুপ্রাণিত করবে, বিশেষ করে তরুণ যুব সম্প্রদায়ের মানসিকতাকে লিঙ্গ প্রথা ভেঙে দিতে ও লিঙ্গ বৈষম্যের বিরুদ্ধে রুখে দাঁড়াতে শেখাবে। এই পুরস্কার সমাজের অগ্রগতিতে নারীদের সমান অংশীদার হিসেবে চিহ্নিত করার প্রয়াস।
২০২০ সালের নারী শক্তি পুরস্কারের বিজয়ীরা উদ্যোক্তা, কৃষি, উদ্ভাবন, সামাজিক কর্মকাণ্ড, চারুকলা ও কারুশিল্প এবং বণ্যপ্রাণ সংরক্ষণ সহ বিভিন্ন ক্ষেত্র থেকে উঠে এসেছেন। ২০২১ সালের নারী শক্তি পুরস্কারে ভাষাবিজ্ঞান, উদ্যোক্তা, কৃষি, সামাজিক কর্মকাণ্ড, চারুকলা ও কারুশিল্প, শিক্ষা ও সাহিত্য ইত্যাদি ক্ষেত্র থেকে স্থান পেয়েছেন।
CG/SS/SKD/
(
প্রতিরক্ষামন্ত্রক
পরম বিশিষ্ট সেনা মেডেল, অতিবিশিষ্ট সেনা মেডেল, যুব সেনা মেডেল পুরস্কারে সম্মানিত উপ বায়ুসেনা প্রধান এয়ার মার্শাল অনিল খোসলা আজ অবসরগ্রহণ করলেন
নয়াদিল্লি, ৩০ এপ্রিল, ২০১৯
চার দশক ধরে সম্মানের সঙ্গে কর্মজীবন কাটানোর পর, পরম বিশিষ্ট সেনা মেডেল, অতিবিশিষ্ট সেনা মেডেল, যুব সেনা মেডেল পুরস্কারে সম্মানিত উপ বায়ুসেনা প্রধান এয়ার মার্শাল অনিল খোসলা আজ অবসরগ্রহণ করলেন।
১৯৫৯ সালে ৯ এপ্রিল তিনি জন্মগ্রহণ করেন। ১৯৭৯ সালে ভারতীয় বায়ুসেনায় তিনি যোগ দেন। চার ঘন্টারও বেশি সময় কোন দুর্ঘটনা এড়িয়ে জোগোয়া, মিগ এবং কিরণ যুদ্ধবিমান চালানোর অভিজ্ঞতা রয়েছে তাঁর। তিনি ডিফেন্স সার্ভিস স্টাফ কলেজ থেকে স্নাতকোত্তর করেছিলেন এবং মিলিটারি স্টাডিজে দুটি এমফিল ডিগ্রিও অর্জন করেন।
এই বায়ুসেনা আধিকারিকের কর্মক্ষেত্রে বিপুল অভিজ্ঞতা রয়েছে। ট্যাকটিস অ্যান্ড কমব্যাট ডেভলপমেন্ট এসটাবলিমেন্ট এবং ফ্লাইং ইন্সট্রাক্টর স্কুল এর মতো সম্মানীয় প্রতিষ্ঠানে উপদেষ্টা হিসেবে কাজ করেন। কর্মজীবনে এয়ার মার্শাল খোসলা বায়ুসেনার সদর দপ্তর, বায়ু ভবনে সিনিয়র এয়ার স্টাফ অফিসার, সেন্টাল এয়ার কম্যান্ড, ডিরেক্টর জেনারেল এয়ার  হিসেবে কাজ করেন। এমনকি আরকে পুরমেও বায়ুসেনার সদর দপ্তরে মহানির্দেশক  এবং পূর্বাঞ্চলীয় এয়ার কম্যান্ডেও এয়ার অফিসার কম্যান্ডিং ইন চিফ্ হিসেবেও যুক্ত ছিলেন।
তাঁর এই কর্মজীবনে এয়ার মার্শাল অনিল খোসলা পরম বিশিষ্ট সেনা মেডেল, অতিবিশিষ্ট সেনা মেডেল, যুব সেনা মেডেল পুরস্কারে ভূষিত হন।
গত ৯ এপ্রিল এয়ার মার্শাল তাঁর ৬০তম জন্মদিন পালন করেন। কর্মজীবনের শেষ দিন পর্যন্ত তিনি একজন সক্রিয় সৈনিক ছিলেন।
CG/SS/NS
(Visitor Counter : 76
প্রধানমন্ত্রীরদপ্তর
ভারত – সুইডেন ভার্চুয়াল শীর্ষ সম্মেলন
নতুন দিল্লি, ৫ই মার্চ, ২০২১
প্রধানমন্ত্রী শ্রী নরেন্দ্র মোদী এবং সুইডেনের প্রধানমন্ত্রী মিঃ স্টেফান ল্যোফফেন আজ ভার্চুয়াল শীর্ষ সম্মেলনে দ্বিপাক্ষিক এবং পারস্পরিক স্বার্থ সংশ্লিষ্ট আঞ্চলিক ও বহুপাক্ষিক বিষয় নিয়ে আলোচনা করেছেন।
প্রধানমন্ত্রী তেসরা মার্চ সুইডেনে হিংসাত্মক আক্রমণের ঘটনায় সে দেশের জনসাধারণের প্রতি সহানুভূতি প্রকাশ এবং আহতদের দ্রুত আরোগ্য প্রার্থনা করেছেন।
শ্রী মোদী ২০১৮ সালে প্রথম ভারত নর্ডিক শীর্ষ সম্মেলনে তাঁর সুইডেন সফরের কথা এবং ২০১৯ এর ডিসেম্বরে সুইডিস রাজা ও রাণীর ভারত সফরের কথা স্মরণ করেছেন।
উভয় নেতা গণতন্ত্র, আইনের শাসন, বহুত্ববাদ, সাম্য, বাকস্বাধীনতা ও মানবাধিকারের প্রতি সম্মানের ক্ষেত্রে অভিন্ন মূল্যবোধের উপর ভিত্তি করে ভারত ও সুইডেনের মধ্যে দীর্ঘ সম্পর্কের প্রসঙ্গটি উল্লেখ করেছেন। আন্তর্জাতিক ক্ষেত্রে বহুপাক্ষিক সম্পর্ক, জঙ্গিবাদের মোকাবিলা করা এবং শান্তি ও নিরাপত্তা নিশ্চিত করার জন্য তাঁরা তাদের দৃঢ় অঙ্গীকার পুনর্ব্যক্ত করেছেন। ইউরোপীয় ইউনিয়ন ও ইউনিয়নের গোষ্ঠীভুক্ত দেশগুলির সঙ্গে ভারতের ক্রমবর্ধমান অংশীদারিত্বের বিষয়টি আলোচনায় স্থান পেয়েছে।
দুই নেতা ভারত ও সুইডেনের মধ্যে বিভিন্ন প্রকল্প বাস্তবায়নের বিষয়ে পর্যালোচনা করেছেন। প্রধানমন্ত্রীর সুইডেন সফরের সময় ২০১৮ সালে যৌথ প্রক্রিয়ার পরিকল্পনা এবং যৌথ উদ্ভাবনমূলক অংশীদারিত্বের বিষয়ে যে মতৈক্য হয়েছিল, তা বাস্তবায়িত হওয়ায় দুই নেতাই সন্তোষ প্রকাশ করেছেন। এই অংশীদারিত্বে আরো বৈচিত্রময় বিষয় অন্তর্ভুক্ত করার সম্ভাবনা নিয়ে তারা আলাপ – আলোচনা করেছেন।
আন্তর্জাতিক সৌর জোটে সুইডেনের যোগদান করার সিদ্ধান্তকে প্রধানমন্ত্রী স্বাগত জানিয়েছেন। নিউইয়র্কে ২০১৯ সালের সেপ্টেম্বরে রাষ্ট্রসংঘের জলবায়ু সংক্রান্ত সম্মেলন চলার সময় ভারত – সুইডেন যৌথ অংশীদারিত্ব – দ্য লিডারশিপ গ্রুপ অন ইন্ড্রাস্ট্রি ট্রানজিশনের সদস্য সংখ্যা বৃদ্ধি পাওয়ায় দুই নেতা সন্তোষ প্রকাশ করেছেন।
কোভিড পরিস্থিতি ও টিকাকরণের প্রসঙ্গ নিয়ে আলোচনার সময় উভয় নেতাই বিশ্বের সব দেশের জন্য দ্রুত ব্যয় সাশ্রয়ী টিকা সরবরাহের উপর গুরুত্ব দিয়েছেন।
প্রধানমন্ত্রীরদপ্তর
বিশ্ব ব্যাঙ্কের সভাপতি শ্রী ডেভিড ম্যালপাসের প্রধানমন্ত্রীর সঙ্গে সাক্ষাৎ
নয়াদিল্লি, ২৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বিশ্ব ব্যাঙ্কের সভাপতি শ্রী ডেভিড ম্যালপাসের সঙ্গে নতুন দিল্লিতে মতবিনিময় করেছেন। তাঁরা ভবিষ্যতে বিকাশ এবং উদ্ভাবনের সম্ভাবনাময় বিভিন্ন ক্ষেত্র সহ নানা বিষয় নিয়ে আলোচনা করেছেন। শ্রী ম্যালপাস ‘অমৃতকাল’-এ উচ্চ বিকাশ হারে পৌঁছনো এবং সেই হার বজায় রাখার ক্ষেত্রে ভারতের উদ্যোগকে বিশ্ব ব্যাঙ্ক সব ধরনের সমর্থন করবে বলে জানিয়েছেন।
শ্রী ম্যালপাসের এক ট্যুইট বার্তার প্রত্যুত্তরে প্রধানমন্ত্রী বলেছেন :
“আপনার সঙ্গে বিকাশ এবং উদ্ভাবনের সম্ভাবনাময় বিভিন্ন ক্ষেত্র সহ নানা বিষয় নিয়ে সুন্দর এক আলোচনা হয়েছে। @DavidMalpassWBG”
PG/CB/DM
(
খনিমন্ত্রক
২০১৯-২০ অর্থবর্ষের জন্য হিন্দুস্হান কপার সমঝোতাপত্র স্বাক্ষর করেছে
কলকাতা, ২৭ মে, ২০১৯
২০১৯-২০ অর্থবর্ষের উৎপাদনের লক্ষ্যমাত্রা স্হির করার জন্য রাষ্ট্রায়ত্ব সংস্হা হিন্দুস্হান কপার লিমিটেড খনিজ মন্ত্রকের সঙ্গে সমঝোতাপত্র স্বাক্ষর করেছে। নতুন দিল্লিতে আজ এই মিনি রত্ন রাষ্ট্রায়ত্ব সংস্হাটির সঙ্গে মন্ত্রকের এই মর্মে চুক্তি স্বাক্ষরিত হয়।
খনিজ মন্ত্রকের সচিব শ্রী অনীল মুকিম এবং হিন্দুস্হান কপার লিমিটেডের চেয়ারম্যান এবং ম্যানেজিং ডিরেক্টর শ্রী সন্তোষ শর্মা এই চুক্তিটি স্বাক্ষর করেন।
২০১৯-২০ অর্থবর্ষের জন্য আকরিক তামা উৎপাদনের লক্ষ্যমাত্রা ধার্য করা হয়েছে ৫১.৫ লক্ষ টন। গত বছরের তুলনায় এটি ২৫ শতাংশ বেশি। গত অর্থবর্ষে ৪১.২২ লক্ষ টন আকরিক তামা উত্তোলন করা হয়। হিন্দুস্হান কপার লিমিটেড ২০০ লক্ষ টন আকরিক তামা উত্তোলনের পরিকল্পনা করেছে। এই অর্থবর্ষে সেই উৎপাদনের লক্ষ্যমাত্রা অনুযায়ী এই পরিমাণ নির্ধারিত হয়েছে। এরফলে ২০০০ কোটি টাকা আয় হবে। তামার খনি সম্প্রসারণের জন্য ৬০০ কোটি টাকা ব্যয়ের পরিকল্পনা করা হয়েছে।
SSS/CB/NS
(Visitor Counter : 149
কেন্দ্রীয়মন্ত্রিসভা
নগর পরিবহণ ব্যবস্থার উন্নয়নে আগ্রা মেট্রো রেল প্রকল্প কেন্দ্রীয় মন্ত্রিসভায় অনুমোদিত
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আগ্রা মেট্রো রেল প্রকল্পের অনুমোদন দেওয়া হল। এতে দুটি করিডর থাকবে। মূলত পরিচিত দ্রষ্টব্য স্থান, পর্যটন স্থান এবং আবাসিক এলাকাগুলিকে জুড়তে এই উদ্যোগ। মেট্রো রেল প্রকল্প রূপায়িত হলে রাস্তায় যানজট কমবে, যান চলাচলে গতি আসবে এবং দূষণ কমবে। করিডরের দুই ধারে আবাসিক এবং বাণিজ্যিক এলাকাগুলির উন্নয়ন হবে পরিবহণের হাত ধরে, যাতে সহায় হবে মেট্রো রেল ব্যবস্থা।
আগ্রা মেট্রো রেল প্রকল্পে দুটি করিডর যা যুক্ত করবে তাজমহল, আগ্রা দুর্গ, সিকান্দ্রার পাশাপাশি রাজা কি মান্ডি রেল স্টেশন, আগ্রা ক্যান্টনমেন্ট রেল স্টেশন, মেডিকেল কলেজ এবং জনবহুল আবাসিক এলাকাগুলিকে।
সিকান্দ্রা থেকে তাজ ইস্ট গেট করিডরের দৈর্ঘ্য ১৪ কিলোমিটার। এর কিছুটা অংশ স্তম্ভের ওপরে থাকবে। ১৩টি স্টেশনের মধ্যে ছ’টি ওপরে এবং সাতটি মাটির নিচে হবে। আগ্রা ক্যান্টনমেন্ট থেকে কালিন্দীবিহার পর্যন্ত করিডরটি হবে ১৫.৪ কিলোমিটার লম্বা। ১৪টি স্টেশনের সবক’টিই থাকবে মাটির ওপর। প্রকল্পের খরচ ধরা হয়েছে ৮,৩৭৯.৬২ কোটি টাকা। প্রকল্পটি শেষ হবে পাঁছ বছরে। সরাসরি উপকৃত হবে প্রায় ২০ লক্ষ মানুষ।
কেন্দ্রীয় সরকার এবং উত্তরপ্রদেশ সরকারের লক্ষ্ণৌ মেট্রো রেল কর্পোরেশনকে উত্তরপ্রদেশ মেট্রো রেল কর্পোরেশনে পরিবর্তিত করা হবে এই প্রকল্প রূপায়ণের জন্য। সমহারে লগ্নি করবে কেন্দ্র এবং রাজ্য সরকার। এছাড়াও, আংশিকভাবে সহজ শর্তে ঋণ নেওয়া হবে। ২০১৯-২০ অর্থ বছরের জন্য উত্তরপ্রদেশ সরকার ইতিমধ্যেই ১৭৫ কোটি টাকা বরাদ্দ করেছে।
CG/AP/DM
(Visitor Counter : 89
সড়কপরিবহণওমহাসড়কমন্ত্রক
কৃষি ক্ষেত্রে ব্যবহৃত গাড়ি ও যন্ত্রপাতির জন্য পৃথক ধোঁয়া নির্গমন বিধি এবং ধোঁয়া নির্গমন নিয়মে পরিবর্তন আনতে জনসাধারণের কাছে পরামর্শ আহ্বান সড়ক পরিবহন ও মহাসড়ক মন্ত্রকের
নতুন দিল্লি, ৯ আগস্ট, ২০২০
সড়ক পরিবহন ও মহাসড়ক মন্ত্রক ৫ আগস্ট, ১৯৮৯ সালের কেন্দ্রীয় মোটর গাড়ি আইন  এর সংশোধন আনার বিষয়ে একটি প্রস্তাবের খসড়া বিজ্ঞাপন আকারে প্রকাশ করেছে।এই বিজ্ঞাপনের মাধ্যমে সাধারণ জনগণ ও সংশ্লিষ্ট সমস্ত পক্ষের কাছ থেকে পরামর্শ এবং মতামত আহ্বান করেছে মন্ত্রক । যে বিষয়ে মতামত ও পরামর্শ চাওয়া হয়েছে সেগুলি হল-
১) কৃষি ক্ষেত্রে ব্যবহৃত গাড়ি  এবং নির্মাণ সরঞ্জামে যুক্ত যানবাহনের জন্য পৃথক পৃথক ধোঁয়া নির্গমন বিধি।
২) ভারত স্টেজ IVথেকে ভারত পর্যায় V এ উন্নতিতে ধোঁয়া নির্গমন বিধিতে পরিবর্তন।
মূলত কৃষি ট্রাক্টর এবং অন্যান্য সরঞ্জামের জন্য টিআরইএম-IV এবং টিআরইএম-V
এবং
নির্মাণ সরঞ্জামে যুক্ত যানবাহনের জন্য সিইভি - IVএবং সিইভি-V নাম ব্যবহার করা হয়ে থাকে।
ভারত স্টেজের নিয়ম মেনে চলা অন্যান্য মোটরযানের ধোঁয়া নির্গমন বিধিগুলির মধ্যে যে কোনও অস্পষ্টতা এড়ানোর জন্য এটি করা হয়েছে।
৩)এছাড়াও, কৃষি মন্ত্রক, ট্রাক্টর উৎপাদনকারী সংস্থা এবং কৃষি সমিতিগুলির অনুরোধ বিবেচনা করে ট্রাক্টরএ প্রযোজ্য ধোঁয়া নির্গমন নিয়মের সময় সীমা চলতি বছরের ১ অক্টোবর থেকে পিছিয়ে পরের বছর ১ অক্টোবর করা হয়েছে।
এই বিষয়ে পরামর্শ বা মতামতগুলি বিজ্ঞাপন প্রকাশের দিন থেকে ত্রিশ দিনের মধ্যে নতুন দিল্লির সড়ক পরিবহন ও মহাসড়ক মন্ত্রকের, পরিবহন ভবনের যুগ্ম-সচিব  এর কাছে ইমেল: jspb-morth[at]gov[dot]in করে পাঠানো যাবে।
(CG/SS
প্রধানমন্ত্রীরদপ্তর
প্রধানমন্ত্রী রাজ্যসভায় মহামারী নিয়ে আলোচনায় শ্রী হরদীপ সিং পুরীর বক্তব্য ও স্বাস্থ্যমন্ত্রীর জবাব সকলের সঙ্গে ভাগ করে নিয়েছেন
নতুনদিল্লি, ২০শে জুলাই, ২০২১
প্রধানমন্ত্রী শ্রী নরেন্দ্র মোদী রাজ্যসভায় মহামারী নিয়ে আলোচনায় শ্রী হরদীপ সিং পুরীর বক্তব্য ও স্বাস্থ্যমন্ত্রীর জবাব সকলের সঙ্গে ভাগ করে নিয়েছেন। প্রধানমন্ত্রী “বিশ্বজুড়ে মহামারীর প্রেক্ষিতে বিভিন্ন বিষয়ের ব্যাখ্যা” শীর্ষক বক্তব্যটি ট্যুইট করেছেন।
তিনি কেন্দ্রীয় স্বাস্থ্যমন্ত্রী শ্রী মনসুখ মান্ডভিয়ার বিস্তারিত ভাষণটির লিঙ্কও ট্যুইট করেছেন। ট্যুইটবার্তায় শ্রী মোদী জানিয়েছেন, “ কোভিড-১৯ এর বিভিন্ন দিকের গভীর ও সংবেদনশীল ভাবনা “ এই ভাষণে প্রকাশিত হয়েছে।
CG/CB
(Visitor Counter : 114